Benjaminsen gikk inn i arbeiderbevegelsen i ung alder, og var medlem av Norges Kommunistiske Parti. Han ble sammen med David Wolfsohn arrestert den 6. januar 1942 for angivelig å ha lyttet til engelske radiosendinger, og ble fengslet på Falstad. Benjaminsen og Wolfsohn ble stilt for retten ved en SS-domstol sammen med David Isaksen, Wulf Isaksen og Abel Bernstein (de tre sistnevnte arrestert to dager etterpå), og alle fem ble funnet skyldige i «propaganda for en fiendtlig makt» og skutt den 7. mars.